Άρτεμις Σπανού

Η Άρτεμις Σπανού (Ρόδος, 1 Ιανουαρίου 1993) είναι Ελληνίδα διεθνής αθλήτρια της καλαθοσφαίρισης, η οποία αγωνίζεται ως σέντερ/πάουερ φόργουορντ  για τον Παναθηναϊκό.

Έχει σπουδάσει ψυχολογία με υποτροφία στο Πανεπιστήμιο Ρόμπερτ Μόρις των ΗΠΑ (Πενσυλβάνια), με εξειδίκευση στην αθλητική ψυχολογία.

Σταδιοδρομία σε συλλόγους

Η Άρτεμις Σπανού γεννήθηκε στη Ρόδο, αλλά κατάγεται από τη Λέρο. Αρχικά, και από την ηλικία των επτά ετών έπαιζε ποδόσφαιρο. Ξεκίνησε την καλαθοσφαίριση τυχαία σε ηλικία 10 ετών, στον Πανιώνιο, επειδή δεν υπήρχε γυναικεία ομάδα ποδοσφαίρου στη Νέα Σμύρνη. Σε ηλικία 13,5 ετών εντάχθηκε στην γυναικεία ομάδα του συλλόγου που αγωνιζόταν στην Α1 Εθνική Κατηγορία, τη χρονιά που κατέκτησε το πρωτάθλημα Ελλάδος με προπονητή το Νίκο Μαρίνο, ο οποίος την εμπιστεύτηκε και την ενθάρρυνε. Στα 16 της αγωνίστηκε με τον Πανιώνιο στο EuroCup Γυναικών και το 2010 στα ημιτελικά του Κυπέλλου Ελλάδος. Σταδιακά καθιερώθηκε στην βασική πεντάδα του συλλόγου και τη σεζόν 2009-10 αναδείχθηκε πρώτη σκόρερ της ομάδας. Τη σεζόν 2010-11, με εντάχθηκε με υποτροφία στο Πανεπιστήμιο Ρόμπερτ Μόρις του Ιλινόις στις ΗΠΑ, όπου συνέχισε την καλαθοσφαίριση και παράλληλα σπούδαζε. Είναι ψυχολόγος με εξειδίκευση στην Αθλητική Ψυχολογία. Το 2011 επιλέχθηκε ως η κορυφαία Ρούκι παίκτρια της χρονιάς στο Κολεγιακό Πρωτάθλημα των ΗΠΑ. Το 2014 και πριν την αποφοίτηση της από το Κολέγιο, ανακοινώθηκε ως κορυφαία παίκτρια (σε άνδρες και γυναίκες) στην ιστορία του Κολεγιακού Πρωταθλήματος των ΗΠΑ. Παράλληλα, τον Μάιο του 2014, ήταν Πρωταθλήτρια με την Ομάδα του Ρόμπερτ Μόρις της Αμερικής, με υψηλό σκορ για την ίδια, αλλά και η πολυτιμότερη παίκτρια του αγώνα. Μετέπειτα τον Μάιο του 2014, έγινε DRAFT στο WNBA, στην κορυφαία διοργάνωση των ΗΠΑ για ανάδειξη παικτριών και επιλέχθηκε με την ομάδα των Ουάσινγκτον Μίστικς. Από το 2014 και μέχρι σήμερα αγωνίζεται σε ευρωπαϊκές ομάδες, με συνεχή συμμετοχή σε Euroleage και Eurocup. Τον Ιανουάριο του 2020, επιλέχθηκε και κλήθηκε στο Hall of Fame του Ρόμπερτ Μόρις των ΗΠΑ, όπου και βραβεύθηκε, για την άκρως τιμητική και κορυφαία διάκριση της. Παράλληλα ανακοινώθηκε ως η πολυτιμότερη παίχτρια στο NCAA της Αμερικής, για την δεκαετία 2010-2020. Το 2015 ήταν κυπελλούχος Ισπανίας με την ομάδα της, την Ούνι Ζιρόνα της Βαρκελώνης. Το 2017, στο Πανευρωπαϊκό Πρωτάθλημα κατέλαβε την 4η θέση με την Εθνική Ομάδα Γυναικών. Το 2018, αναδείχθηκε Πρωταθλήτρια Πολωνίας με την ΜΚΣ Πολκοβίτσε.      

Στις 31 Δεκεμβρίου του 2025, η Σπανού ανακοινώθηκε από τον Παναθηναϊκό με την ίδια να επιστρέφει στην Ελλάδα έπειτα από 16 χρόνια.      

Εθνική ομάδα

Τον Ιούλιο 2007, σε ηλικία 14 ετών κλήθηκε στην εθνική κορασίδων με την οποία πήρε μέρος σε διεθνές τουρνουά και στη συνέχεια στο Πανευρωπαϊκό Πρωτάθλημα Κορασίδων, στο οποίο αγωνίστηκε σε 6 ματς. Το 2008, στο επόμενο Πανευρωπαϊκό Κορασίδων Β΄ κατηγορίας ήταν βασική και αναδείχθηκε κορυφαία σκόρερ της ομάδας με 110 πόντους. Με την εθνική κορασίδων (Κ16) έπαιξε και στο Πανευρωπαϊκό του 2009 στη Νάπολη, όπου είχε Μ.Ο. 14 π., αναδείχθηκε δεύτερη στα ριμπάουντ (Μ.Ο. 12,1) και πρώτη στο Μ.Ο. λεπτών συμμετοχής με 39΄.

Τον Αύγουστο του 2010. κλήθηκε στην Εθνική Νεανίδων (Κ18) και στο Πανευρωπαϊκό Πρωτάθλημα Β΄ κατηγορίας αναδείχθηκε πρώτη σκόρερ του τουρνουά με 148 π. (Μ.Ο. 18 π.) και MVP της διοργάνωσης, αν και η ελληνική ομάδα τερμάτισε στην 3η θέση. Οι εκπληκτικές της εμφανίσεις οδήγησαν τον ομοσπονδιακό προπονητή Κώστα Μίσσα να την καλέσει στην Εθνική Γυναικών, με την οποία αγωνίστηκε το Σεπτέμβριο στο Παγκόσμιο Πρωτάθλημα Καλαθοσφαίρισης Γυναικών 2010, στην Τσεχία. Μάλιστα έκανε το ντεμπούτο της στο παγκόσμιο πρωτάθλημα στον αγώνα κατά των ΗΠΑ. 

Καριέρα

Σύλλογοι
2006-2010:  Πανιώνιος
2010-2014:  Κολέγιο Ρόμπερτ Μόρις
2014-2015: Πανεπιστήμιο Κωνσταντινούπολης ΣΚ
2015-2017: Ούνι Ζιρόνα ΚΜ
2017-2018: ΜΚΣ Πολκοβίτσε
2018-2019: UNI Γκιέρ
2019-2020: ΜΚΣ Πολκοβίτσε
2020-2021: Άρκα Γκντίνια
2021-2023: ΜΣΚ Πολκοβίτσε
2023-2025: Μπουρζ
2025: Μπρνο
2026-σήμερα: Παναθηναϊκός 

Εθνικές Ομάδες
Κορασίδων (2007-2008): 26 αγώνες - 190 π.
Κορασίδων Κ16 (2009): 
Νεανίδων Κ18 (2010):
Γυναικών (2010-):

Τίτλοι - Διακρίσεις

 Πρώτη σκόρερ Ευρωπαϊκό πρωτάθλημα καλαθοσφαίρισης νεανίδων Β΄ κατηγορίας: 2010 (148 π.)
 MVP Ευρωπαϊκό πρωτάθλημα καλαθοσφαίρισης νεανίδων Β΄ κατηγορίας: 2010.
 Κορυφαία ρούκι της χρονιάς στο κολεγιακό πρωτάθλημα των ΗΠΑ: 2011«Ρούκι της χρονιάς η Σπανού» , άρθρο στον επίσημο ιστότοπο της Ε.Ο.Κ., 4 Μαρτίου 2011.
 Ένατη θέση στην ψηφοφορία της FIBA Europe για την κορυφαία Ευρωπαία νέα παίκτρια του 2011.«Ένατη καλύτερη Ευρωπαία η Σπανού», άρθρο στον ιστότοπο Gazzetta.gr, 6 Φεβρουαρίου 2012.
 Τρίτη θέση στην ψηφοφορία της FIBA Europe για την κορυφαία Ευρωπαία νέα παίκτρια του 2013.«Τρίτη κορυφαία νέα της Ευρώπης η Σπανού», άρθρο στον ιστότοπο του NovaΣΠΟΡ FM, 6 Φεβρουαρίου 2014.
 Κύπελλο Ισπανίας: 2015
 4η θέση στο πανευρωπαϊκό πρωτάθλημα με την Εθνική ομάδα: 2017
 Κλήση στο Hall of Fame του Ρόμπερτ Μόρις: Ιανουάριος 2020
 Πολυτιμότερη παίκτρια της δεκαετίας στο NCCA της Αμερικής: 2010-2020
Πρωτάθλημα Πολωνίας (x2): 2017-2018, 2020-2021

 Παραπομπές 

 Εξωτερικοί σύνδεσμοι 

"Άρτεμις Σπανού": Θέλω να φτάσω ψηλά.
Τρίτη η Εθνική αλλά η Άρτεμις ήταν πρώτη σκόρερ και MVP στην Τιμισοάρα.
Προφίλ (αρχείο)

Κατηγορία:Ελληνίδες αθλήτριες της καλαθοσφαίρισης
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Τζιρόνα
Κατηγορία:Καλαθοσφαιρίστριες ΜΚΣ Πολκοβίτσε
Κατηγορία:Καλαθοσφαιρίστριες Γκιουρ
Κατηγορία:Καλαθοσφαιρίστριες Άρκα Γκντίνια
Κατηγορία:Καλαθοσφαιρίστριες Μπουρζ
Κατηγορία:Καλαθοσφαιρίστριες Μπρνο
Κατηγορία:Καλαθοσφαιρίστριες Παναθηναϊκού